D imigan n yimḍaṛṛiyen nniḍen, ɣyin ger cwiṭ d waṭas d iḥarkiyen ur n ttwattu ara, di tegnit agi yal yiwen deg-sen yeǧǧaten di teqqṛaḥ t ttuɣay s leḥya id d-ttbin, id y ttagaden ad y mmeslay. Ad d-yass was deg-s ur n ttagad ara akk. Dɣa ad n ssuter leḥsabat, ad nesbib, nezmer ad nesbib. Daɣen, daɣen, ad nerr ttaṛ yal mi nili nezmer, ad nḥaz aqaṛṛu… rebbi yezṛa acu ara yeḍrun, rebbi yeẓra melmi ara yaf uqbayli tudert ines n userked akked d tumert ur nettdum ara, rebbi yezṛa melmi melmi ara y ssbedd tamaɣant ufrar n ucebbel. Di lweqt agi tuddar mmutent. Timizar ttwattunt w di tefsut ad lal d tamaynut tawaɣit teǧǧuǧeg i tikkelt nniḍen uqbel imɣan, s ddaw n yigenni zeddigen anda id y-ttecṛuṛuq yiṭij y ttfeǧǧiǧen, igerdan nnaɣ, tilawin nnaɣ, imɣaren nnaɣ ttṛajun, s wul asemmaḍ, akken ad d-uɣalen wussan yelhan n tidett. Ussan akk s lekmel ur d-banen ara iserdasen-niḍen, ussan n ddurt s lekmel yiwen ur d y ttṛuḥu ɣer uhuǧǧu naɣ tiyita n rṣaṣ, naɣ asṛaɣ. Ttṛajun s tesmeḍ n tiggdiacku ɣur-sen ugaden, ussan agi, ussan-agi n ddurt id i t-ddun ɛaṭyent, acku aguren n usirem d lxiq kfan s kra n yimeslayen, dihin, di taggara n umḍal, anida id yuɛaṛ waggaḍ ɣur-sen, imi argaz id y caɛyen yezmer s waṭas n umesday n umeslay ɣezzfen tukksa n unegriref, wa ad tili deg umkan-is tumert. Maɛna hatan imeslayen nni ɣezzifen id aɣ-yaɛnan ur kkisen ara anegriref, ur d-aɣ dewwi ara tumert. Nnnan-aɣ-id s ufraray: « Rǧu », « ilaq ad tterǧuḍ ».